Možnosti Použitia Revitanerv Strong a Magne B6
Dobrydeň.Moze sa užívať Revitanerv strong  magne b6?
Dobrý deň.
Ďakujeme za Vašu otázku.
Oba uvedené produkty obsahujú vitamín B6 (pyridoxín). Odporúčaná denná dávka vitamínu B6 je v rozmedzí 1,7 - 2 mg. Tieto množstvá sú odporúčané pre ľudí, ktorí nemajú zdravotné ťažkosti, a preto u nich nie je potrebné dopĺňať pyridoxín vo vyšších dávkach. V prípade jeho zvýšenej potreby môže byť táto odporúčená denná dávka navýšená podľa špecifických potrieb.
Vyššie dávky vitamínu B6 sú terapeutickými dávkami a ich užívanie by malo mať opodstatnený význam. Užívajú sa napríklad pri niektorých dedičných chorobách látkovej premeny, pri poruche vstrebávania z čriev, pri alkoholizme, pri prudkom úbytku hmotnosti u pacientov s jednostrannou výživou, pri užívaní niektorých liekov, napr. pri liečbe tuberkulózy izoniazidom, u žien užívajúcich tabletky na ochranu pred otehotnením, počas tehotenstva a v období dojčenia. V niektorých prípadoch môže byť lekárom odporúčená denná dávka vitamínu B6 až 400 mg a viac. Dávky vyššie ako 100 mg sa však neužívajú dlhšie ako 6 mesiacov, pretože to môže viesť k vzniku neuropatie.
Z uvedených dôvodov je súbežné užívanie prípravkov Magne B6 a Revitanerv Strong možné. Ak do 28 dní od začiatku užívania nedôjde k zlepšeniu zdravotných problémov, odporúčam pokračovanie v liečbe konzultovať s lekárom.
Prajem pekný zvyšok dňa.
S pozdravom
Mgr. Barbora Bičanovská